CELEX: 32016R1616
Language: hu
Date: 2016-09-08 00:00:00
Title: A Bizottság (EU) 2016/1616 végrehajtási rendelete (2016. szeptember 8.) a tej- és tejtermékágazatban a 2017-es igénylési évben a termeléstől függő önkéntes támogatási intézkedések esetleges felülvizsgálata kapcsán az 1307/2013/EU európai parlamenti és tanácsi rendelettől való eltérésről

9.9.2016   
            
            
               HU
            
            
               Az Európai Unió Hivatalos Lapja
            
            
               L 242/19
            
         A BIZOTTSÁG (EU) 2016/1616 VÉGREHAJTÁSI RENDELETE
   (2016. szeptember 8.)
   a tej- és tejtermékágazatban a 2017-es igénylési évben a termeléstől függő önkéntes támogatási intézkedések esetleges felülvizsgálata kapcsán az 1307/2013/EU európai parlamenti és tanácsi rendelettől való eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre (1) és különösen annak 69. cikke (1) bekezdésére,
   mivel:
   
               (1)
            
            
               Az 1307/2013/EU rendelet 52. cikke értelmében a tagállamok egyes konkrét mezőgazdasági ágazatokban, illetve meghatározott gazdálkodási típusok esetén bizonyos feltételekkel termeléstől függő támogatást nyújthatnak a mezőgazdasági termelők részére, méghozzá az érintett ágazatokban vagy régiókban meglévő termelési szint fenntartásának ösztönzéséhez szükséges mértékben.
            
         
               (2)
            
            
               Tekintettel arra, hogy az Unióban a tej- és tejtermékágazat termelése viszonylag jelentős, és ennek megfelelően a tej- és tejtermékpiaci árak alacsonyak, valamint különösen arra, hogy a tejtermékek ágazata napjainkban mindezekből kifolyólag ideiglenes nehézségekkel néz szembe, helyénvaló lehetővé tenni a tagállamok számára, hogy határozzanak a tej- és tejtermékágazatban alkalmazott, a termeléstől függő önkéntes támogatási intézkedéseik felülvizsgálatáról a 2017-es igénylési év kapcsán annak érdekében, hogy a termeléstől függő önkéntes támogatást továbbra is a 2016-ban figyelembe vett állatlétszám után fizethessék. Jóllehet tűnhet úgy, hogy az ilyen felülvizsgálat rövid távon veszélyezteti a termeléshez kötött önkéntes támogatás egyik célját, nevezetesen a termelés mindenkori szintjének fenntartását, hosszú távon éppenséggel segítheti a termeléshez kötött önkéntes támogatás céljainak elérését.
            
         
               (3)
            
            
               A kedvezményezettek napjainkban olyan komoly anyagi problémákkal küzdenek, amelyek indokolják az 1307/2013/EU rendelet 69. cikkének (1) bekezdése alkalmazását az említett rendelet IV. címe 1. fejezetétől való eltérés érdekében.
            
         
               (4)
            
            
               Abból a célból, hogy a Bizottság nyomon követhesse a szabályok helyes alkalmazását és a szóban forgó felülvizsgálat hatását, a tagállamoknak a felülvizsgálattal kapcsolatos határozatukról annak elfogadásától számított 14 napon belül indokolt értesíteniük a Bizottságot.
            
         
               (5)
            
            
               Annak érdekében, hogy a tej- és tejtermékágazat mihamarabb profitálhasson az e rendeletben előírt eltérésből, e rendeletnek a közzétételét követő napon hatályba kell lépnie, és a tagállamoknak a hatálybalépésétől számított 30 napon belül határozniuk kell az eltérés alkalmazásáról.
            
         
               (6)
            
            
               Az e rendeletben előírt intézkedések összhangban vannak a közvetlen kifizetésekkel foglalkozó bizottság véleményével,
            
         ELFOGADTA EZT A RENDELETET:
   1. cikk
   A tej- és tejtermékágazati intézkedések felülvizsgálata
   (1)   A 2017-es igénylési év tekintetében a tagállamok határozhatnak úgy, hogy felülvizsgálják az 1307/2013/EU rendelet 52. cikke alapján elfogadott, a tej- és tejtermékágazatra vonatkozó intézkedéseiket.
   E felülvizsgálat a következőkből áll:
   
               a)
            
            
               rendelkezés arról, hogy az olyan termelő, aki az 1307/2013/EU rendelet 9. cikke és 10. cikkének (1) bekezdése szerinti kifizetésekre jogosult, a 2017-es igénylési évben az őt ugyanezen intézkedések keretében 2016-ban támogatásra jogosító állatlétszám alapján kapjon kifizetést; valamint
            
         
               b)
            
            
               nem kell alkalmazni a felülvizsgálat tárgyát képező intézkedések egyéb jogosultsági feltételeit.
            
         Az első albekezdésben említett határozat felváltja a tej- és tejtermékágazati, termeléstől függő önkéntes támogatási intézkedések felülvizsgálatára vonatkozó, az 1307/2013/EU rendelet 53. cikkének (6) bekezdése értelmében hozott bármely korábbi határozatot.
   (2)   A tagállamoknak a termeléstől függő felülvizsgált önkéntes támogatási intézkedések mindegyike kapcsán ki kell számítaniuk azt az egységre vetített összeget, amely a tej- és tejtermékágazati intézkedés finanszírozása vonatkozásában rögzített, a 639/2014/EU felhatalmazáson alapuló bizottsági rendelet (2) I. melléklete 3.i. pontjának megfelelően bejelentett összeg és az adott, a termeléstől függő önkéntes támogatási intézkedés keretében figyelembe vett teljes állatlétszám hányadosa.
   Az első albekezdésben említett teljes állatlétszám a következőknek felel meg:
   
               a)
            
            
               a kifizetésekhez a 2016-os igénylési évben figyelembe vett állatok teljes száma; vagy
            
         
               b)
            
            
               a 2017-ben jogosulttá váló termelők esetében az a) pontban említett állatlétszám.
            
         (3)   A termelők részére kifizetendő éves támogatás a (2) bekezdésnek megfelelően kiszámított egységre vetített összeg és a 2016-os igénylési évben a termelőt támogatásra jogosító állatlétszám szorzatának felel meg.
   2. cikk
   Határidő
   Az 1. cikkben említett határozatot az e rendelet hatálybalépését követő 30 napon belül meg kell hozni.
   3. cikk
   Értesítés
   A tagállamok az 1. cikkben említett határozatukról annak meghozatalától számítva 14 napon belül értesítik a Bizottságot.
   4. cikk
   Hatálybelépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 608. o.
   
   
      (2)  A Bizottság 2014. március 11-i 639/2014/EU felhatalmazáson alapuló rendelete a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról szóló 1307/2013/EU európai parlamenti és tanácsi rendelet kiegészítéséről és X. mellékletének módosításáról (HL L 181., 2014.6.20., 1. o.).